Φράνσις Ντίκο

Ο **Φράνσις Ντίκο** (δανικά:**Francis Dickoh**), γεννημένος στις 13 Δεκεμβρίου 1982) είναι βετεράνος ποδοσφαιριστής, ο οποίος κατά τη διάρκεια της καριέρας του αγωνίζονταν ως κεντρικός αμυντικός. Γεννημένος στην Κοπεγχάγη από γονείς με καταγωγή από τη Γκάνα, επέλεξε να εκπροσωπήσει την Εθνική Γκάνας. Εργάζεται ως τηλεσχολιαστής αθλητικών θεμάτων στην ψηφιακή πλατφόρμα Viaplay.

## Ποδοσφαιρική καριέρα
Ο Ντίκο ξεκίνησε να αγωνίζεται στην Μπολντκλούμπεν 1893 και συνέχισε στην Φάρουμ BK, η οποία αργότερα μετονομάστηκε Νόρντζελαντ.

Το 2006 μεταγράφηκε στην ολλανδική Ουτρέχτη. με την οποία αγωνίστηκε 4 σεζόν, καταγράφοντας 93 συμμετοχές, προτού χάσει τη θέση του στο βασικό σχήμα λόγω ενός τραυματισμού στη γάμπα στις αρχές της σεζόν 2009–10. 

Ο Ντίκο ισχυρίστηκε μετά την αποχώρησή του από τον σύλλογο ότι είχε κακή εργασιακή σχέση με τον επικεφαλής προπονητή του συλλόγου Ton du Chatinier.

Στις 30 Αυγούστου 2010, η Ουτρέχτη ανακοίνωσε ότι ο Ντίκο επρόκειτο να συνεχίσει την καριέρα του στην Σκωτσέζικη Χιμπέρνιαν.  
Η μονοετούς διάρκειας συμφωνία επιβεβαιώθηκε από την Χιμπέρνιαν την επόμενη μέρα. 

Ο Ντίκο πραγματοποίησε το ντεμπούτο του σε ισοπαλία (με 1–1) ενάντια στην Ινβερνές και ο διευθυντής της ομάδας, ο John Hughes επαίνεσε την απόδοση του Ντίκο, ο οποίος είχε αντικαταστήσει τον αρχηγό του συλλόγου Chris Hogg στην αρχική ενδεκάδα.

Ο Ντίκο σημείωσε το πρώτο του γκολ στην Πρέμιερσιπ Σκωτίας στις 10 Νοεμβρίου 2010, κλείνοντας το σκορ στο 76ο λεπτό της αναμέτρησης, στην εμφατική νίκη (με 0-3) επί της Ρέιντζερς μέσα στο Άιμπροξ. 

Θέλοντας να εξαργυρώσει τις 31 συμμετοχές του (οι 28 στο πρωτάθλημα) και τα 2 τέρματα που σημείωσε, το Μάιο του 2011, ο Ντίκο υπήρξε σκληρός διαπραγματευτής για την ανανέωση της συνεργασίας του με την Χιμπέρνιαν , με αποτέλεσμα να ναυαγήσουν οι διαπραγματεύσεις.

Στις 20 Αυγούστου 2011, βρήκε τον επόμενο σταθμό της καριέρας του, υπογράφοντας πλουσιοπάροχο διετές συμβόλαιο με τον Άρη Θεσσαλονίκης  Το συμβόλαιό του έληξε το 2013.

Πραγματοποίησε το ντεμπούτο του για την Ά Εθνική στις 27 Αυγούστου 2011, στην εκτός έδρας λευκή ισοπαλία με τον ΠΑΣ Γιάννινα. 

Κατά την ολιγόμηνη παραμονή του στη Θεσσαλονίκη κατέγραψε συνολικά 17 εμφανίσεις (15 συμμετοχές στην Ά Εθνική Κατηγορία και 2 στο Κύπελλο Ελλάδας), σημειώνοντας ένα τέρμα. 

Σκόραρε το μοναδικό του γκολ με τον Άρη στις 4 Δεκεμβρίου 2011 στην εντός έδρας νίκη με 3-1 κόντρα στον Παναθηναϊκό. 

Τον Ιούνιο του 2012 κατέθεσε προσφυγή και κέρδισε την ελευθερία του από τον Άρη. 

Παρέμεινε χωρίς ομάδα μέχρι το Γενάρη του 2013 όταν ανακοινώθηκε ότι η εξάμηνη διάρκειας συνεργασία του με την βελγική Σερκλ Μπρυζ. την οποία βοήθησε να φτάσει μέχρι τον τελικό του κυπέλλου Βελγίου, όπου ηττήθηκε με 2-0 από την Γκενκ . Το καλοκαίρι του 2013 έμεινε ελεύθερος από την Σερκλ Μπρυζ.

Το φθινόπωρο του 2013 επέστρεψε στην Δανία και ξεκίνησε να μετέχει στις προπονήσεις της Μίτγιουλαντ. 
Τελικά στις 30 Ιανουαρίου 2014 η ομάδα ανακοίνωσε στο Twitter ότι είχε υπογράψει με τον Ντίκο συμβόλαιο με ισχύ μέχρι το τέλος της σεζόν.. Στις 25 Μαΐου 2015, η ομάδα ανακοίνωσε ότι είχε καταλήξει σε συμφωνία για την επέκταση του συμβολαίου μέχρι το τέλος του 2015.

Στις 11 Δεκεμβρίου 2015 αναφέρθηκε ότι ο Ντίκο θα έφευγε από τη Μίτγιουλαντ στο τέλος του έτους  και πράγματι έμεινε χωρίς σύλλογο από την 1η Ιανουαρίου 2016.

Λόγω των πολλών τραυματισμών που είχαν προκύψει στην ομάδα της, η **Sønderjyske** ανακοίνωσε στις 13 Απριλίου στον ιστότοπό της ότι υπέγραψε συμβόλαιο συνεργασίας με τον Ντίκο, με διάρκεια μέχρι τις 30 Ιουνίου 2016. 

Στις 5 Σεπτεμβρίου, ο Ντίκο υπέγραψε βραχυχρόνιο συμβόλαιο με τη νορβηγική Λίλεστρομ. 

Ο Ντίκο σημείωσε ένα γκολ στο ντεμπούτο του για τη 2η ομάδα της Λίλεστρομ στον εντός έδρας αγώνα εναντίον της Årdal στις 10 Σεπτεμβρίου, αλλά στάθηκε εξαιρετικά άτυχος, όταν λίγα λεπτά αργότερα συγκρούστηκε με τον Terje Kvam Øvstetun της Årdal και έσπασε το ρινικό του οστό. Ήταν στον πάγκο της ομάδας σε πέντε αγώνες πρωταθλήματος, αλλά δεν πραγματοποίησε ποτέ το επίσημο ντεμπούτο του με τη πρώτη ομάδα της Λίλεστρομ.

Αφού έληξε το συμβόλαιό του την 1η Ιανουαρίου 2017, αποχώρησε από τον σύλλογο. 

Τον Μάρτιο του 2017, ο Ντίκο ανακοίνωσε επίσημα ότι τερματίζει την καριέρα του, στην οποία αγωνίστηκε σε 133 αγώνες της δανέζικης Superliga με τις φανέλες των Νόρντζελαντ, Μίτγιουλαντ και Sønderjyske.

## Εθνική ομάδα
Αν και γεννήθηκε στην Δανία, ο Ντίκο αποφάσισε να αγωνιστεί με την Εθνική ομάδα της χώρας καταγωγής των γονέων του. Το πρώτο του ματς με την Εθνική Γκάνας ήταν στις 14 Νοεμβρίου 2005, στην εκτός έδρας φιλική αναμέτρηση με την Εθνική Σαουδικής Αραβίας.

Η τελευταία του εμφάνιση με το εθνόσημο, σημειώθηκε στις 9 Σεπτεμβρίου 2009, στο φιλικό ματς που διεξήχθη στην Ουτρέχτη, με αντίπαλο την Εθνική Ιαπωνίας.

Συνολικά κατέγραψε 13 εμφανίσεις με την Γκάνα ενώ παράλληλα υπήρξε και μέλος της αποστολής που έλαβε μέρος στο Κύπελλο Εθνών Αφρικής του 2006.
## Διακρίσεις
**Μίτγιουλαντ**
*Σουπερλίγκα Δανίας: 2014–15

## Παραπομπές

## Εξωτερικοί σύνδεσμοι
*player|pid=12749 Προφίλ του Ντίκο στο national-football-teams.com
* Voetbal International profile

Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γκάνας
Κατηγορία:Δανοί ποδοσφαιριστές
Κατηγορία:Ποδοσφαιριστές Κυπέλλου Εθνών Αφρικής 2006
Κατηγορία:Ποδοσφαιριστές Νόρντζελαντ
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές Χιμπέρνιαν ΦΚ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σερκλ Μπρυζ
Κατηγορία:Ποδοσφαιριστές Λίλεστρεμ ΣΚ
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πρέμιερ Λιγκ Σκωτίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στην Ολλανδία
Κατηγορία:Ξένοι ποδοσφαιριστές στη Νορβηγία
Κατηγορία:Ξένοι ποδοσφαιριστές στην Σκωτία